Dragi DEVETOŠOLCI.

Pred nami je 3. teden učenja na daljavo. Po vaših povratnih informacijah sodeč (tistih, ki ste jih poslali) vam zaenkrat tak način dela ne povzroča prevelikih težav. Pri pouku angleščine ste tako bili navajeni, da čim več dela opravite sami.

Nekateri pridno pošiljate vaše delo in upam, da doma shranjujete vse vaše delo ali v mapo (če imate možnost tiskanja) ali pa na USB ključek. Vse delovne liste in morebitne zapise v zvezek bomo ob prihodu nazaj pregledali. Kot veste je način ocenjevanja pri angleščini tak, da se ocenjuje tudi delo pri pouku. Vse kar naredite doma v okviru šole na daljavo, se šteje za delo pri pouku!

**OPOZORILO!!**

**Čeprav delo poteka na daljavo se je treba držati predpisanih rokov oddaje nalog! V nasprotnem primeru bodo zamudniki nagrajeni z dodatnim delom.**

Prosila bi vas, da mi tiste izdelke, ki mi jih morate poslati, pošljete v WORD obliki, ker vam, jih tako bolje in lažje popravim. Slike in ostale dokumente težko popravljam oziroma je zelo zamudno. Razen, če naloga od vas zahteva drugače.

Prosila bi vas tudi, da vsak izdelek, ki mi ga pošljete znotraj dokumenta podpišete. To bi mi zelo olajšalo delo.

Ker zaenkrat nič ne kaže, da se bomo prav kmalu vrnili v razrede, bo treba počasi razmisliti tudi o ocenjevanju na daljavo. Potrebujemo samo še eno pisno in eno ustno oceno in bomo počakali dokler se bo dalo. To bi vseeno raje uredila v šoli. Če pa ne bo šlo pa že imam že nekaj idej in če bo do tega prišlo se bomo takrat pogovarjali o tem.

**DELO ZA NASLEDNJI TEDEN:**

Ta teden se bomo dotaknili spet malo slovnice. Sem se potrudila in kar se da enostavno razložila. Najprej si preberite razlago, ki je v Wordovem dokumentu. Ob vsaki razlagi je napisano katere naloge je potrebno rešiti.

Če kaj ne bo jasno mi pišite, lahko pa se slišimo tudi preko skypa.

**Učenci, ki obiskujete dopolnilni pouk dobite delo po e-mailu.**

**Nujno si vsi usposobite šolske e-maile, da vas lahko kontaktirajo vsi učitelji, če bi vas potrebovali!!!!**

Uspešen teden in lep pozdrav, Ana Mlakar Furlan ♥♥♥